
Ateizmus? Antiklerikalizmus? 

Odmietnutie náboženstva? 

Ústrednými pojmami tohto čísla sú náboženstvo, cirkev a 
viera. Keďže pre mnohých ľudí sú tieto pojmy totožné, 
považujeme za dôležité objasniť ich odlišnosti a takisto 
zaujať k nim stanovisko. ČSAF vydala svojho času nálepku 
zhrňujúcu základné princípy anarchizmu, medzi ktorými bol 
uvedený aj ateizmus, čo vyvolalo širokú diskusiu o 
oprávnenosti použitia tohto pojmu. 

V prvom rade treba zdôrazniť, že sme zásadne 
proti cirkvi, odmietame túto inštitúciu a obviňujeme ju z 
mnohých obludností, cez inkvizíciu, násilnú kristianizáciu 
atď. Nie je však zámerom tohto článku rozoberať historické 
udalosti, pretože sú prístupné v akejkoľvek učebnici dejepisu. 
(Vzhľadom na náš región som menovala počiny kresťanskej 
cirvi, neznamená to však, že je jediná, ktorá sa snažila 
všetkými prostriedkami získať moc.) Cirkev kritizujeme 
jednak po formálnej stránke ako prísne hierarchizovanú 
inštitúciu, ktorá je veľmi podobná štátnemu aparátu, a naša 
kritika sa vzťahuje aj na jej obsahovú stránku. Úlohou cirkvi je 
šírenie náboženstva, získavanie stále väčšej podpory a 
nových prívržencov. Tu sa dostávame k pojmu náboženstva. 
Mám namysli konkrétne kresťanské náboženstvo,i keď naša 
kritika sa pri ňom nezastavuje. Náboženstvo býva definované 
ako súhrn dogiem, istých rituálov, morálneho kódexu, viery v 
autoritu boha. Pre anarchistov je neopodstatnené 
podrobovať sa autorite, v tomto prípade bohu, ktorý má byť 
jednak pôvodcom všetkého a jednak zárukou šťastia, a to tou 
jedinou. Boh, stelesnený cirkvou, má predstavovať nielen 
centrum dobrého života, ale aj morálku, teda cestu, ako k 
takémuto životu dospieť. 

Cirkev a ani boh nie sú zárukou morálky. Morálku 
nosíme sami v sebe. Neveríme v Boha, ktorý nám zaručí 
šťastný život, ktorý za nás bude riešiť problémy, neuznávame 
snahu o ovládnutie človeka cirkvou, nechceme sa vzdávať 
tohto života kvôli prísľubu čohosi vzdialeného a neznámeho. 
Nechceme sa hrbiť pred „zrakom cirkvi a boha“. Chceme žiť 
tu a teraz, podieľať sa aktívne na riešení problémov tohto 
sveta, snažiť sa o zmenu fungovania spoločnosti, o 
prehodnotenie vzťahov a ich znovuvybudovanie na 
princípoch slobody, rovnosti, spolupráce a solidarity. Toto je 
naša morálka. 

Myslíme si, že náboženstvo oslabuje aktivitu 
jednotlivca, keď mu berie vieru v seba samého ako 
schopného riešiť veci a radí mu prenechávať zodpovednosť 
na boha, ktorý raz nastolí konečný, spravodlivý poriadok vo 
svete. Stačí byť len poslušný a trpezlivý. 

Neodmietame vieru ako takú. Tá je v konečnom 
dôsledku osobnou záležitosťou každého. Odmietame však 
také jej prejavy, ktoré bránia slobode človeka. Nielen cirkev, 
ale samotné náboženstvo inštitucionalizuje vieru a požaduje 
podriadenie sa a poslušnosť najvyššej autorite, z ľudí robí 
neustálych hriešnikova ponížených kajúcnikov. 

Ateizmus nechápeme ako odmietnutie viery ako 
takej, sme však proti viere v autoritu boha (a vôbec nie je 
dôležité, akým menom je pomenovávaný), boha, ktorý bol 
postavený na piedestál vysoko nad nás, zároveň však tak 
ďaleko od nás. 

Nie sme si zajedno v tom, čo čaká človeka po smrti, 
či existuje niečo ako duša a aký je účel vesmíru a života; toto 
sú otázky, ktorými sa zaoberajú európski filozofi vyše dva a 
pol tisíc rokov a tí ostatní ešte dlhšie, a jednoznačné 
odpovede na ne stále neexistujú. A práve preto sa 
spoliehame na to, čím disponujeme - kritickým myslením, 
rozumom, schopnosťou komunikácie a spolupráce a to nás 
núti zamýšľať sa nad usporiadaním sveta, nad 
spravodlivosťou, nad mocou, nad postavením človeka atď. A 
tak prevzať iniciatívu do vlastných rúk a snažiť sa vytvoriť iný 
svet už tu a teraz, keď vieme, že je možný. 

-jt- 

Pápež? Nepápem! 



POZVANIE 

Na Slovensko, nachádzajúce sa na pokraji 
sociálneho kolapsu, v období od 11. do 14.9. 
zavítal pápež Ján Pavol II., šéf 
rímskokatolíckej cirkvi, pre katolíkov 
námestník ich boha na Zemi. Mocní tohto 
štátu sa rozhodli, že práve toto bude to 
zadosťučinenie, ktoré malo prísť po 
uťahovaní opaskov a strate množstva 
sociálnych a ekonomických istôt. Pozvanie 
bolo šikovne rozdelené medzi prezidenta, 
premiéra, predsedu parlamentu a 
Konferenciu biskupov - takto si totiž mohli 
omnoho ľahšie pohadzovať horúci zemiak 
zodpovednosti za vyhodené peniaze 
daňových poplatníkov. 

Pôvodná požiadavka 
zainteresovaných strán na vládu znela na 280 
miliónov Sk (v Česku si podobná návšteva 
tohto starého farára vystačila s 1.1 mil.) podľa 
štýlu "keď chceš desať, zapýtaj si dvadsať". 
Napokon vláda zafinancovala cirkev, mestá a 
štátne inštitúcie 80 miliónmi Sk. A že bolo o čo 
bojovať - dopredu sa rátalo s tým, že sa 
prižmúria oči nad obchádzaním zákona o 
výberových konaniach, takže sa vytvorila 
ideálna príležitosť pre obohatenie sa na 
štátnych zákazkách a províziách za ich 
sprostred-kovanie. 

Cirkev z týchto peňazí dostala na 
túto (predovšetkým jej) návštevu priamo 19 
miliónov plus d’alšie napr. na dostavbu 
kostolov. Na otázky akou sumou sa podieľa 
ona neodpovedali, prípadne prechádzali do 
protiútokov argumentmi o 85% obyvateľstva 
tešiacich sa na pápeža či už spomínanými 
alibizmami o tom, že je časť návštevy štátna a 
preto by to mal platiť aj štát. Rozoberme si 
tieto dve klamstvá. 

Cirkev tvrdí, že je 85% obyvateľov 
Slovenska rímskokatolíckeho vyznania na 
základe posledného sčítania ľudu, kde sú pod 
hrozbou trestného stíhania ľudia nútení 
prezradiť svoje vierovyznanie. Bohužiaľ si 
ľudia, ktorým je odmalička vtĺkaná katolícka 
minulosť tejto krajiny, nedokážu domyslieť 
dôsledky toho, keď potom "zo zvyku" zaškrtnú 
políčko "rímskokatolícka". Keby si mali ľudia 
vyberať, či sú natoľko veriaci, aby zyo svojich 
zárobkov platili podobné cirkevnícke zábavky, 
je isté, že by toto percento padlo hlboko dole. 


Klamlivosť štátnosti tejto návštevy sa neskôr 
vyfarbila sama, keď sa zo štvordňovej 
návštevy na "štátnické rituály" venovala ani 
nie hodina. Za zamyslenie môže tiež stáť 
otázka, aký prospech prinieslo stretnutie so 
zástupcami nedemokratického, feudálneho 
štátu o veľkosti futbalového ihriska, s tisíckou 
obyvateľov (z toho ani nie 500 má štátne 
občianstvo vatikánske) a prakticky nulovým 
hospodárstvom. Okrem toho, že si 
predstavitelia moci prihriali polievočku u 
veriacich, samozrejme žiadny. Takže sa opäť 
dostávame k tomu, že sme zo svojich peňazí 
zaplatili propagačnú akciu jednej cirkvi. 

Cirkvi, ktorájevcelej históriiznáma 
svojimi krvavými metódami na udržovanie a 
rozširovanie vplyvu, potláčaním slobodného 
myslenia a stálou snahou o výchovu stáda, 
ktoré je naučené strádať v prospech elít, 
žijúcich presne opačným spôsobom života 
ako kážu svojim podriadeným. Cirkvi, ktorá sa 
k ľuďom priblíži, len keď potrebuje ich podporu 
na znovuzískanie moci. Že sa situácia vždy 
zmení, akonáhle sa jej to čo i len trocha 
podarí, môžme sledovať aj teraz na 
Slovensku, keď stačilo približne 200 tisíc 
voličských hlasov na to, aby sa do vlády 
dostali jej zástupcovia a začali nás vracať do 
stredoveku okrem iného aj snahami o zákaz 
interupcií, zavádzanie povinnej náboženskej 
výchovy u najmenších detí a rôznymi 
drobnosťami, o ktorých sa mnohokrát 
nedozvieme, pretože sú v kompetenciách 
ministerstiev, takže ľahko unikajú pozornosti 
médií. Netreba ale zabúdať, že každé more sa 
skladá z kvapiek. 

PRÍPRAVY 

Dôkazom je napríklad povinná vlajková 
výzdoba vatikánskymi vlajkami pre štátne 
inštitúcie, ktorá vzišla z nariadenia ministra 
vnútra Palka (voleného za čo iné ako za - 
KDH). Takáto výzdoba, zároveň s presnými 
inštrukciami ako a kde vyvesovať vlajky silne 
pripomína časy prvomájových sprievodov či 
osláv VOSR. Zostáva už len čakať, kedy zase 
bude povinné do okien lepiť ideologické 
symboly ďalších štátnych návštev. 

Časy inej totality pripomína aj 
spôsob alokovania peňazí určených na túto 
návštevu. Drvivá väčšina z nich sa totiž 
použije len na miesta, kade sa bude 
pohybovať pápež, teda námestia, zopár ciest 
a samozrejme kostoly a pódiá. Kvalite života 
obyvateľov to ale prispeje len o máličko viac, 
ako keby sa úplne pridržali vzoru 
Potemkinovských dedín a namiesto 
náročných úprav postavili kulisy. Imidž by tiež 
asi pokazili ľudia ktorí by si chceli zdĺhavú 
omšu a čakanie na ňu spestriť alkoholom - 
preto sa okrem Trnavy mestá rozhodli v deň 
omše zakázať predaj alkoholických nápojov. 

Pri takomto slabom obmedzovaní 
slobody, samozrejme, nezostalo. Keďže sa 
elity rozhodli ukájať svoje egá tým, že svoje 
megazhromaždenia nenaplánovali na veľké 
otvorené priestranstvá, ale do neprehľadných 
a ťažko prístupných centier miest a sídlisk, 
museli samozrejme sprísniť bezpečnostné 
opatrenia. A vzali to, ako sa dalo čakať, vo 
veľkom štýle: začali plošnými prehliadkami 
bytov v okolí miesta omše, čím porušili 
základné ľudské slobody a navyše aj zákony, 
takže keby sa našiel niekto, kto by ich 


nevpustil dobrovoľne a vpadli mu tam po zlom, 
mohol by si vysúdiť slušné peniaze. Bohužiaľ 
by to ale zase bolo z peňazí ostatných 
občanov, pretože sa cirkev zbavila 
zodpovednosti za bezpečnosť a hodila to na 
políciu. Tá sa tiež nechala počuť, že si 
nepraje, aby sa v domoch v okolí omše 
zdržiavali osoby nemajúce tam trvalé 
bydlisko. 

Ďalšie absurdné opatrenie, 
zakazujúce obyvateľom počas omše otvárať 
okná a vychádzať na balkóny (dokonca sa 
objavili hrozby, že by takýto "potencionálni 
teroristi" mohli byť ihneď zastrelení 
ostreľovačmi, v každom prípade by do bytu 
vtrhlo policajné komando), bolo po protestoch 
verejnosti zmiernené na zákaz používať v 
oknách ďalekohľady. 

Cirkev tiež jasne ukázala svoj 
vlažný postoj k antifašistickému odboju, keď 
návrh zorganizovať banskobystrickú omšu 
pod Pamätníkom SNP (múzeum v tvare 
rozkrojeného bochníka chleba) zamietol 
predstaviteľ cirkvi so slovami, že pápeža 
predsa nemožno postaviť pred rozpolený 
zadok. Nutno len pripomenúť, že SNP bolo 
vedené práve aj proti istému tlstému farárovi... 

PRED 

S blížiacim sa dátumom príchodu pápeža sa 
hektická atmosféra naďalej stupňovala. 
Polícia mala inštrukcie potláčať každú aktivitu 
s náznakmi nesúhlasu so všeobecným 
ošiaľom, teda tie, čo by mohli ohroziť verejnú 
mienku o pápežovi. V posledných dňoch bol 
preto značne zvýšený počet hliadok, tak v 
civile, ako aj tajných. V médiách sa neobjavil 
ani jeden prieskum verejnej mienky, zisťujúci 
názor ľudí na pápeža a jeho príchod, ktorý je 
ináč s obľubou používaný na ovplyvňovanie 
správania sa más. Zjavne by to mohlo otriasť 
sebavedomím štátu a cirkvi, spoliehajúcich sa 
na všeobecnú podporu obyvateľstva. Za 
zmienku stojí list jedného z predstaviteľov 
cirkvi adresovaný niektorým politikom, ktorí v 
nedávnej minulosti vyjadrili názory nezhodné 
s agendou cirkvi (napr.problematika 
interrupcií) a v ktorých ich vyzýval, aby sa 
nezúčastnili pápežových omší. Sami sa tak 
pripravili o niekoľko mýtov, ktoré o sebe 
budovali: tolerancia s odlišnými názormi, reči 
o tom, že pápež neprišiel len kvôli veriacim, 
ale aby priniesol posolstvo dobrej vôle 
všetkým, a hlavne o štátnom charaktere tejto 
návštevy. Sám autor týchto listov, kňaz Dián, 
povedal, že omša nie je štátnickým aktom, ale 
ide o bohoslužobnú záležitosť. Aj tak to ale 
nebránilo mnohým štátnikom, ktorí sa 
predtým neprezentovali nijak kresťansky, aby 
sa zúčastňovali akcií v prvých radoch, slniac 
sa na kamery. 

Médiá, vidiac situáciu, taktiež 
zmenili rétoriku a namiesto triezveho 
informovania venovali veľkú časť svojho 
vysielania takmer ódam na pápeža a jeho 
prevratné pôsobenie vo funkcii, rozhovorom s 
biskupmi o ohromnom prínose návštevy a 
podobným jednostranným informáciám. S 
blížiacim sa 11. septembrom som začínal mať 
pri listovaní novinami a prepínaní TV 
stanicami pocit, že sa z masmediálneho 
priestoru stáva jeden veľký katolícky 
spravodaj. 

POČAS 

Nečudo, že sa po tak výdatnej reklame 
predpokladaný počet návštevníkov stále 
zvyšoval. Očakávali sa státisíce veriacich, aj z 
Poľska, Maďarska, Česka či Rakúska. Po 
tom, ako prezident Schuster urobil vynikajúcu 
reklamu slovenskému zdravotníctvu, sa 
rakúsky Červený kríž rozhodol poslať na 

Cirkev a smrť 

Kondómy, AIDS a Vatikán 


To, že cirkev a ľudský pokrok sa v minulosti príliš v láske nemali, skôr tá prvá hatila ten 
druhý kde to len šlo, nie je žiadnym tajomstvom. Niekto by si však naivne mohol 
pomyslieť, že takáto schéma patrí minulosti, a že katolícka cirkev je napriek výhradám 
voči všemožným, čoraz viac rožky vystrkujúcim a svojich práv sa dovolávajúcim, a tým 
tradičné hodnoty narúšajúcim “marginálom”, v podstate s dobou kráčajúca 
ustanovizeň. Nech jej ku cti slúži, že už skoro päťdesiat rokov aj podľa Vatikánu Zem 
obieha okolo Slnka. Len ťažko možno odhadnúť, koľko životov stálo tvrdohlavé 
sledovanie dogiem a výrokov autorít, dávno prekonaných vývojom a ľudským poznaním, 
len v snahe upevniť si moc, ktorá vyvstala v dobe nevedomostí a povier. Dnes sa vysokí 
cirkevní predstavitelia zase raz oháňajú vedeckými argumentami, možno nie o veci tak 
„ veľkej“ ako sú zákony pohybu nebeských telies, o to však bližšej bežným smrteľníkom. 


Ide o tvrdenie, podľa ktorého kondómy 
nemôžu účinne zabrániť prenosu infekcie HIV. 
Toto malé klamstvo podporené „vedeckou“ 
polopravdou má však v konkrétnych 
súvislostiach, o ktorých sa zmienime nižšie, 
katastrofálne následky. 

Miesto: Keňa 

Napriek svojimi oficiálne bezmála 14 % 
obyvateľstva nakazenými vírusom HiV 
(niektoré odhady rátajú s celou štvrtinou 
populácie) sa táto krajina v širšom regióne 
Subsaharskej Afriky nijak zvlášť nevyníma, 
skôr tu ide o číslo bežné. Len v Keni vďaka 
AIDS zomrie 190000 ľudí ročne. 

Prakticky tu nejestvuje verejná 
zdravotná starostlivosť. Táto je suplovaná 
najmä sieťou cirkvou spravovaných zariadení, 
ktoré sú často jedinou možnosťou pre chorých. 
V krajine s 30 % katolíkov si táto inštitúcia 
zachováva veľký vplyv a je jedným z mála 
sprostredkovateľov informácií a „vzdelanosti“. 

Nasleduje prepis rozhovorou z dokumentu 
BBC „Sex and the Holý City“ uverejnenom v 
Britských listoch s pápežovým hovorcom 
kardinálom Alfonsom Lopezom Trujillom a 
arcibiskupom z Nairobi. 

Reportér: Zastáva Vatikán oficiálne názor, že 
vírus HIV dokáže preniknúť prezervatívom? 

Pápežov hovorca, kardinál Alfonso Lopez 


Trujillo: Ano, áno. Pretože to je niečo, čo 
vedecká komunita prijíma. A lekári vedia, čo 
hovoríme. Nie je možné hovoriť o 
bezpečnom sexe. Mali by sme hovoriť o 
ľudských hodnotách, o rodine a vernosti. 

R: Avšak ja som hovoril so Svetovou 
zdravotníckou organizáciou a tá konštatuje, 
že to jednoducho nie je pravda, že by mohol 
vírus HIV preniknúť latexovou gumou, z 
ktorej sa prezervatívy vyrábajú. 

P: No tak to sa teda mýlia. Na takejto úrovni 
nie je dialóg možný, vedecky povedané. 
Pretože to je ľahko zistiteľný fakt. 

Arcibiskup: Katolícka cirkev nepodporuje 
užívanie kondómov za žiadnych okolností. 
HIV a AIDS sa šíria hlavne preto, že sú k 
dispozícii kondómy. 

Reportér: Vy si myslíte, že prezervatívy 
spôsobujú AIDS? 

A: Áno, vysvetlím vám to. Dáte mladému 
Keňanovi prezervatív. Oni si myslia, že ich to 
ochráni, ale ono ich to nechráni. Chápete? 

R: Podľa vás by nikto nemal používať 
kondómy? 

A: Nikto by ich nemal použivať. Nemali by sa 
vôbec vyrábať. 

R: Nemali by sa vôbec vyrábať? 

A: Áno. 

R: Nikto by ich nemal používať? 

A: Áno. 

R: Ani ľudia, ktorí nie sú katolíci? 



A: Týka sa to 

všetkých. Božie zákony sa 

týkajú všetkých. Katolícki biskupovia v Keni 

vydali brožúru, ktorá tvrdí, že latexová guma, 

z ktorej sa prezervatívy vyrábajú je porózna 

a prostredníctvom týchto miniatúrnychotvorov 

dokáže vírus HIV behom pohlavného styku 


na zabezečenie zdravotnej starostlivosti pre 
svojich občanov počas Petržalskej omše 
vlastných ľudí a vybavenie. Len v Petržalke sa 
posledné odhady vyšplhali na približne 400 
tisíc ľudí, takže sa mnoho obyvateľov rozhodlo 
radšej na víkend opustiť svoje domovy a 
nechať ich napospas davom turistov. 

Po prílete pápeža na bratislavské 
letisko sa mimo areálu odohrala pokojná 
demonštrácia iniciatívy Povedz to nahlas, 
združujúcej viaceré mimovládne organizácie, 
vyjadrujúcej nesúhlas s klerikalizáciou 
Slovenska. Katolíci opäť raz ukázali svoju 
toleranciu, keď napadli demonštrantov s 
transparentmi. Cirkev a spriaznené médiá sa 
tvárili, akoby sa nič nestalo, ako vždy 
nepripúšťajúc, že existuje časť ľudí 
nesúhlasiacich s ich rozpínavosťou. Väčšina 
zvyšných médií sa potom pokúsila urobiť z 
toho, na základe účasti aj gay a lesbických 
organizácií, homosexuálnu akciu a pripísali im 
mnohé myšlienky, ktoré v ich vyjadreniach 
nezazneli ani v náznakoch. 

Samotné pápežove vystúpenia nijak 
nevybočovali z očakávaní a v mnohom 
pripomínalo koncertné turné hviezdy popmusic 
na sklonku kariéry, z ktorej sa vydavateľstvo 
snaží vydolovať posledné zvyšky. Mraky ľudí 
lemujúcich ulice s obrázkami pápeža a 


padajúcich do mdlôb len čo prešiel okolo vo 
svojej limuzíne a zamával na pozdrav, starší 
ľudia držiaci si miesta v prvých radoch už v 
predvečer konania a odmietajúcich prosby 
zdravotníkov, aby sa išli schovať pred dažďom 
alebo aspoň obliecť do teplejšieho oblečenia, 
mládež nasledujúca všetky omše a stanujúca 
pod pódiami, všadeprítomní obchodníci 
ponúkajúci predražené pamätné predmety. 
Kto by už odolal dieťaťu, ktoré chce žltobielu 
vlajočku za 50 korún, pretože ju majú všetci, 
len ono nie... 

Omšiam predchádzali sprievodné 
akcie; veľkoplošné obrazovky s vysokým 
výkonom, na ktorých sa prezentovali celú noc 
pred omšou nádeje slovenského gospelu a 
neurčité chválospevy, nedali spať mnohým 
ľuďom v okolí kilometrov od miesta konania. 
Opäť sa raz ale potvrdilo, že zákony o rušení 
nočného kľudu platia len pre tých, ktorí si to 
nedokážu poriadne zaplatiť. 

Pápežov prejav ako taký bol 
predmetom mnohých diskusií, kedže nebol 
schopný súvisle, zrozumiteľne ani do konca 
prečítať žiaden zo svojich prejavov. Pri 
pohľade na to, ako cirkevná vrchnosť vláči 
starého muža ledva sa držiaceho v kresle a pri 
zmysloch, sa mnohí ľudia zamysleli nad 
humánnosťou takejto mašinérie a nad 


znovuotvorením diskusie o eutanázii. Úporná 
snaha vatikánskej vrchnosti udržať pápeža vo 
funkcii za každú cenu však vôbec 
neprekvapuje, pretože je im jednak jasné, že 
keď skončí tento pápež, skončili aj oni 
(resp.keď príde nový pápež, prinesie si 
pravdepodobne vlastný okruh ľudí), a jednak 
že takouto bezbrannou figúrkou sa dá omnoho 
jednoduchšie manipulovať v prospech 
vlastných záujmov. (Vedeli ste napríklad, že 
Vatikán má vlastného makléra na burze, ktorý 
im pomáha kšeftovať s obrovskými cirkevnými 
majetkami?) 

PO 

Návšteva pápeža skončila, pápež odišiel tak 
isto živý ako prišiel, teroristické útoky 
naháňajúce strach slušným občanom sa 
nekonali. Nekonalo sa ale ani sľubované 
osvietenie, príchod radostného posolstva 
medzi ľud a ani žiadne iné zlepšenie kvality 
života ľud í. Zopár ľud í má zážitok na celý život, 
zopár ľudí zarobilo pekné peniaze na naivite či 
fanatizme a život ide ďalej. A v tom hurhaji 
okolo toho všetkého akosi zaniklo, že sa 
medzitým schválilo 116 miliónov zo štátnej 
kasy na zabezpečenie Parlamentného 
Zasadnutia NATO, ktoré nás čaká koncom 
mája v Bratislave... 


- tur - 

Bratislava: Nenechajme 

27.septembra 2003 sa konala v poradí štvrtá bratislavská Street party s podtitulom 
"Nenechajme sa ovládať cirkvou a nadnárodnými korporáciami". S klasickou formou 
Street party ale nemala veľa spoločného, skôr by som povedal, že to bol taký happening 
na námestí SNP s presunom (po chodníkoch) na námestie Slobody. 


Akciu dosť poznačil nezáujem ľudí, ktorých 
prišlo podľa môjho odhadu asi 150-200. Na 
mieste sa predávali okrem iného infomateriály 
ČSAF a Priamej Akcie a prebiehali diskusie 
(prevažne) na úlohu cirkvi v spoločnosti. 
Myslím, že najaktuálnejšou témou bola otázka 
odluky cirkví od štátu, čoho sa týkali prevažne 
aj prejavy organizátorov. Nevýhodou bolo, že 
sa hovorilo cez megafóny, takže kto nestál 
úplne pri pódiu, sotva niečo rozumel. (Druhý 
krát, pokiaľ to bude možné, by bolo lepšie 
vymyslieť nejaký lepší spôsob...). Ale čo som 
zachytil, tak okrem iného jeden z prejavov bol 
namierený proti politike Vatikánu (od 
zástupkyne občianskeho združenia 
Prometheus) a ľudia z kolektívu Street party 
mali prejavy v duchu sloganu : Boh áno, cirkev 
nie... K ďalším prejavom som sa nedostal. 


Keďže akcia bola na frekventovanom námestí 
SNP, zastavovalo sa dosť ľudí (okrem tlupy 
policajtov a všadeprítomných novinárov) a 
niektorí sa celkom úprimne zaujímali o zmysel 
akcie. Zúčastnení nám dávali najavo svoje 
postoje a podľa seba môžem povedať, že 
väčšinou pozitívne. Bolo vidieť, že dosť ľudí zo 
strednej a staršej generácie rozladila nedávna 
návšteva pápeža u nás a jej financovanie. A 
veľa z nich bolo jednoznačne za odluku cirkvi 
od štátu. Bol aj celkom záujem o info materiály 
a okrem rozdania množstva letákov sa predalo 
a rozdalo aj dosť anarchistických materiálov. 
Pozitívne na mňa zapôsobilo, že vznikali akési 
spontánne "diskusné kluby" priamo na ulici, 
kde ľudia dávali najavo svoje názory a bolo 
vidieť, že sa ich dotýka celospoločenská 
problematika. 



» 

kondómom preniknúť. Prečítali sme to 
Svetovej zdravotníckej organizácii. Tá 
konštatovala, že to proste pravda nie je. 

R: To je predsa vedecký nezmysel. 

A: Vedecký nezmysel? Nie, je to pravda. 
Prezervatívy sú defektné. 

R: Tu nie je nič napísané o defektných 
prezervatívoch. Píše sa tu, že vraj je 
latexová guma porózna a cez prezervatívy 
tak dokážu preniknúť víry. 

A: Znamená to, že kondómy nie sú 
spoľahlivé. 

R: Tu sa píše o latexovej gume. Píšete, že 
víry dokážu preniknúť latexovou gumou. To 
je nezmysel. 

A: Len požiadajte nejakého vedca, nech sa 
vám na to pozrie. 

Reportér: Pán arcibiskup, s najväčšou úctou 
k vám musím povedať, že šírite povery a 
nevedomosť. 


A: Nešírime nevedomosť. Ono sa ukáže v 
dlhodobej perspektíve, že sme jediní ľudia, 
ktorí majú v tejto veci pravdu. 

Okrem spomínanej brožúry medzi ďalšie 
osvetové aktivity cirkvi patrilo napríklad v 
dokumente tiež spomenuté symbolické 
pálenie prezervatívov na hranici, o ktorom 
významný katolícky gynekológ hovorí: „Bol to 
obyčajný táborák. Prišlo takmer 10 000 ľudí. 
Prostí ľudia z dedín. Zúčastnil som sa. Musim 
sa zúčastňovať. Musím dávať ľuďom príklad. 
Diskutovali sme o prezervatívoch. Mali sme 
vedecké prednášky. Mali sme sociálne 
prednášky. Symbolicky sme zlo, ktorým 
prezervatív je, zakázali“. 

Napríklad medzi bežné odporúčania, ktoré 
dostane manželský pár, v ktorom je jeden z 
partnerov nakazený patrí modlitba, milovať sa 


sa ovládať! 

Takéto širšie diskusie by mali byť častejšie, 
ľudia sa na ceste ku slobodnej spoločnosti 
jednoducho musia zaujímať o dianie vôkol 
seba a nie byť zavretí vo svojich ulitách, ako 
ich to učí kapitalizmus! 

Aj keď sa ozvali aj hlasy 'Nemáte čo 
robiť?'a niektorí sa nezmohli na viac ako na 
opakovanie kresťanských dogiem, účastníci 
sa snažili snažili sme sa vysvetliť svoj postoj, a 
to že (v skratke) cirkev pre nás nie je nič iné 
ako ďalší rafinovaný spôsob ako ovládnuť ľudí 
a že celá jej hierarchia je postavená na 
pokrytectve, za ktorým sa (dosť zle) skrýva 
túžba po moci a majetku. Ľudia u nás majú 
veľa problémov, ktoré na nich súčasný systém 
zvaľuje a už je jasne vidieť, že na svete vládnu 
prevrátené hodnoty, kde je obyčajný človek 
piate koleso u voza. Atak sa niekedy uberajú 
cestou - často tou najjednoduchšou - kde sa 
im uľaví. A výsledkom je opätovný rozmach 
cirkvi, ktorá sa prispôsobila novým 
podmienkam(ale samozrejme s cieľom takým 
istým) a má znova ambíciu rozhodovať o 
našich životoch, ako to robí už skoro dve tisíc 
rokov! (viď neustále pretriasaný problém 
interupcie, nátlak na školách atď.). Veľa ľudí 
akoby si stále neuvedomovalo, že títo 
hlásatelia "pokory", "lásky k blížnemu" atď. 
spolupracovali trebárs aj s fašistami, keď sa im 
to hodilo! 

Po skončení akcie na nám. SNP bol 
pokus o nenahlásený pochod na nám. 
Slobody, ale keďže ľudí bolo málo, tak to 
vyznelo dosť žalostne a účastníci SP 
postupne (s občasnými potýčkami s políciou) 
prešli na miesto po chodníkoch. (Neviem, ale 
skandovanie "Ulice ľuďom" v podchode 
nebolo celkom namieste...) Avizovaný koncert 
na nám.Slobody sa dlho preťahoval, až som 
musel ísť na vlak a nestihol som ani začiatok. 

Na záver musím povedať, že akcie 
typu Street party sú už nejak prežité (viď tiež 
nekonanie sa SP v Brne a Prahe), ľudia tiež 
postupne strácajú záujem (pred 2 rokmi bolo 
na 2. bratislavskej Street party 5-násobne viac 
ľudí!) a zrejme tá kombinácia "zábavy a 
protestu" nás už nejak nemá posunúť niekam 
dopredu.. 

-np- 


doplnenie a korekcie -iur- a -md- 


a byť si verní. 

Reportér ďalej upozorňuje, že s obdobnými 
tvrdeniami predstaviteľov katolíckej cirkvi sa 
stretol na dvoch ďalších kontinentoch. 


Na záver azda len pár faktov - vírus HIV je 
vskutku, menší ako póry v latexovej gume, 
ale... tento vírus musí byť viazaný na 
bielkovinu (ejakulátu, pošvových výlučkov 
alebo krvi), ktorá je však väčšia ako póry v 
latexovej gume, takže pokiaľ nie je kondóm 
poškodený, k prieniku vírusu dôjsť nemôže. 

Ak sa vrchní predstavitelia 
katolíckej cirkvi oháňajú vedeckým tvrdením, 
nemala by im byť neznáma aj jeho druhá časť. 
Ako hodnotiť takéto vedomé konanie v 
popísanej situácii? 


zdroj: www.blisty.cz 


-pt- 

Bertrand Russell 


e 

Prečo nie som kresťanom ? 


Bertrand Russell bol významným anglickým filozofom žijúcim v poslednej tretine 
19.storočia až do 70-tych rokov 20.storočia. V roku 1950 získal Nobelovu cenu za 
literatúru. Okrem filozofie sa venoval aj spoločenským otázkam, problematike 
náboženstva, marxizmu, anarchizmu a odborového hnutia. Keďže táto jeho práca bola 
napísaná dosť dávno a mnohé pasáže boli jednak zastarané a jednak dávno 
prekročené, uverejňujeme z nej len isté úryvky, a to pre inšpiráciu a možno väčší 
rozhľad. Po dosť radikálnej kritike náboženstva ostáva Russell v zajatí osvieteneckej 
viery v rozum a všemocnosť vedy ako viac-menej neomylných autorít. Postmoderná 
spochybnila osvietenecký pojem autonómneho, nezaujatého a nezainteresovaného 
rozumu, dekonštruovala tento pojem a znovuobjavovala jeho význam. Poukázala na 
jeho zapletenosť do štruktúr jazyka, sociálnych, ekonomických vzťahov a moci. 
Zaútočila na nespochybniteľnosť autority vedy štylizovanej do neutrálneho, 
objektívneho postoja práve otázkami ako: „Kto tvorí vedu? Koho záujmy sleduje a čie 
požiadavky odzrkadľuje... ?" 

V prípade záujmu si máte možnosť stiahnuť celý text na našom webe alebo 
zohnať v našom distre prípadne zakúpiť v kníhkupectve ako malú brožúrku, ktorá vyšla 
v edícii Zošity humanistov. 

-jt- 


Kristova osobnosť 

Teraz by som chcel povedať pár slov o otázke, 
ktorou sa - ako si často myslievam - 
racionalisti nezaoberajú dosť intenzívne, totiž 
o otázke, či bol Kristus ten najmúdrejší a 
najlepší zo všetkých ľudí. Všeobecne sa 
predpokladá, že by sme ho mali za takého 
považovať. Ja sám sa s tým nestotožňujem. 
Pritom si myslím, že existuje celý rad otázok, v 
ktorých s Kristom súhlasím oveľa viac ako 
veriaci kresťania. Tým však nie je povedané, 
že by som ho mohol nasledovať do všetkých 
dôsledkov, i keď pri porovnaní s väčšinou 
veriacich kresťanov by som dokázal ísť v jeho 
šľapajach podstatne ďalej ako oni. Iste si 
pamätáte, že Kristus hovorí: „Neodporujte 
zlému a ak ťa niekto udrie po pravom líci, 
nadstav mu aj druhé.“ (Mt 5,39). Nie je to nijaké 
nové prikázanie ani nejaká nová zásada. 
Hlásali ju už Lao-tse a Budha nejakých päťsto 
alebo šesťsto rokov pred Kristom. Prakticky 
však kresťania túto zásadu neprijímajú za 
svoju. Ani najmenej nepochybujem, že náš 
terajší ministerský predseda (Stanley Baldwin) 
je nanajvýš úprimný kresťan, ale nikomu z vás 
by som neradil, aby ste išli a udreli ho do tváre. 
Asi by ste rýchlo zistili, že tie slová sú myslené 
len v prenesenom zmysle slova. 

Potom tu máme ďalší zásadný bod, 
ktorý pokladám za neobyčajne významný. 
Pamätáte sa, ako nás Kristus navádza: 
„Nesúďte, aby ste neboli súdení.“ (Mt 7,1). 
Myslím, že sa v nijakej kresťanskej zemi 
nestretnete so súdnym dvorom, ktorý by mal v 
obľube túto zásadu. V živote som poznal dlhý 
rad sudcov, ktorí boli horlivými kresťanmi, ale 
ani jeden z nich nemal pocit, že by sa svojím 
počínaním nejako prehrešoval proti 
kresťanským zásadám. Inde hovorí Kristus: 
„Tomu, čo ťa prosí, daj a neodvracaj sa od 
toho, kto si chce od teba niečo požičať.“ (Mt 
5,42.). Opäť veľmi dobrá zásada. 

Váš predseda Vás upozornil, že 
sme sa tu nezišli kvôli pohovorom o politike, no 
nemôžem obísť bez povšimnutia skutočnosť, 
že posledné všeobecné voľby sa konali v 
znamení boja o otázku, nakoľko je žiadúce 
odvrátiť sa od toho, čo by si chcel od teba niečo 
požičať. Z ich priebehu musí človek dôjsť k 
záveru, že liberáli a konzervatívci v našej zemi 
sa napospol skladajú z ľudí, ktorí nesúhlasia s 
učením Krista, lebo sa pri tejto príležitosti od 
požičiavajúcich si odvracali veľmi dôrazne. 

Máme tu ešte ďalšiu Kristovu 
zásadu, o ktorej si myslím, že má veľkú 


hodnotu, ale nevidím, že by sa medzi našimi 
kresťanskými priateľmi tešila príliš veľkej 
obľube: „Ak chceš byť dokonalým, choď, 
predaj, čo máš a rozdaj chudobným...“ (Mt 
19,21), hovorí Kristus. Zásada je to vskutku 
vznešená, ale v praxi nie je veľmi rozšírená. 
Myslím si, že všetky tieto zásady sú dobré, aj 
keď by bolo dosť ťažké žiť podľa nich. 
Nepredstieram, že sám podľa nich žijem, ale u 
mňa to nie je to to isté, ako keď sa podľa nich 
neriadia kresťania. 

Mravný problém 

Pristúpme teraz k otázkam mravnosti. Podľa 
môjho názoru je v Kristovom mravnom profile 
jeden veľmi vážny nedostatok, a to ten, že veril 
v peklo. Ja osobne mám pocit, že nijaký 
človek, ktorý je naozaj ľudský, nemôže veriť vo 
večný trest. Kristus, ktorého nám líčia 
evanjeliá, určite vo večný trest veril a znovu a 
znovu sa uňho stretáme s pomstivou 
rozhorčenosťou voči tým, čo by azda nechceli 
počúvať jeho kázne - takýto postoj nie je u 
kazateľov nijako neobvyklý, je však iste na 
ujmu zvrchovanej dokonalosti. 

U Sokrata napr. podobný postoj 
nenájdete. Zistíte, že sa choval k ľuďom, ktorí 
ho nechceli počúvať, veľmi milo a zdvorilo; 
myslím si, že také jednanie je skôr hodné 
mudrca, než keď sa niekto nechá unášať 
hnevom. Všetci si pravdepodobne pamätáte, 
čo hovoril Sokrates, keď umieral a ako mal vo 
zvyku oslovovať ľudí, ktorí s ním nesúhlasili. V 
Novom zákone nájdete Kristove slová: „Hadi, 
hadie plemeno, ako uniknete rozsudku 
pekla?" (Mt 23,33). Boli určené ľuďom, ktorým 
sa nepáčili jeho kázne. Podľa môjho názoru to 
naozaj nie je ten najvhodnejší tón a pritom je 
tam takých výrokov o pekle celý rad. Medzi 
nimi ovšem i známy text o hriechu proti Duchu 
svätému: „Kto by však povedal niečo proti 
Duchu svätému, tomu sa neodpustí ani v 
tomto veku, ani v nastávajúcom."(Mt 12,32). 
Tieto slová zapríčinili na svete nevýslovne 
veľa utrpenia, lebo mnohí ľudia podľahli 
predstave, že spáchali hriech proti Duchu 
svätému a uverili, že im nebude odpustené ani 
na tomto svete ani po smrti. Naozaj si myslím, 
že človek, majúci vo svojej povahe potrebnú 
dávku láskavosti, by nikdy nevniesol do sveta 
toľko desivých obáv a strachu. 

Inde hovorí Kristus: „Syn človeka 
pošle svojich anjelov, a vyzbierajú z jeho 
kráľovstva všetky pohoršenia a tých, čo pášu 
neprávosť a hodia ich do ohnivej pece. Tam 


bude plač a škrípanie zubami.“ (Mt 13,41). O 
plači a škrípaní zubami sa dočítame aj ďalej. 
Verš za veršom narážame na tieto slová a 
čitateľovi sa musí stať jasným, že sa tu 
prejavuje určitá záľuba zaoberať sa v 
myšlienkach plačom a škrípaním zubov, lebo 
ináč by sa to tak často nevyskytovalo. 

Pochopiteľne sa všetci pamätáte na 
ovce a na capov: ako Kristus pri svojom 
druhom príchode na svet oddelí ovce od capov 
a týmto povie: „Odíďte odo mňa, zlorečení, do 
večného ohňa...“ (Mt 25,41). A pokračuje: „A 
pôjdu títo do večného trápenia...“ (Mt 25,46). 
Na inom mieste zas čítame: „Ak by ťa zvádzala 
na hriech tvoja ruka, odtni ju: je pre teba lepšie, 
keď vojdeš do života zmrzačený, ako keby si 
mal ísť s obidvoma rukami do pekla, do 
neuhasiteľného ohňa." (Mk 9,43). A opäť: 
"...kde ich červ neumiera a oheň nezhasína (9, 
48). To sa takisto znovu a znovu opakuje. 
Musím povedať, že podlá môjho názoru je celé 
učenie o pekelnom ohni ako o treste za hriech 
doktrínou ukrutnosti. Je to učenie, ktoré 
prinieslo na svet ukrutnosť a celé generácie 
veriacich vystavilo strašným mukám. Keby 
sme Krista evanjelií mali ponímať tak, ako nám 
ho predstavujú jeho kronikári, rozhodne by 
sme ho v tomto ohľade museli považovať za 
spoluzodpovedného. 

Sú tam aj menej dôležité momenty. 
Vezmite si príklad s gadarenskými bravmi, kde 
iste nebolo od Krista voči bravom nijako 
láskavé, poslať do nich diablov a prinútiť ich, 
že zbehli dolu svahom a vrhli sa do jazera. 
Nesmiete zabudnúť, že Kristus bol všemohúci 
a že mohol teda diablom jednoducho prikázať, 
aby odišli; on však radšej dá prednosť tomu, 
poslať ich do bravov! Alebo tu máme to 
podivné rozprávanie o figovníku, ktoré mi vždy 
vŕtalo hlavou: Pamätáte sa predsa, čo sa s tým 
figovníkom stalo: „Pocítil hlad. Zďaleka zazrel 
figovník s listím. Išiel k nemu, či na ňom 
niečonenájde. Ale keď k nemu prišiel, nenašiel 
nič, len lístie; nebol totiž čas fíg. I povedal mu: 
«Nech z teba už nikdy nik neje ovocie!» (Mk 
11, 12-13)... a Peter neskôr povedal: «Rabi, 
pozri, figovník, ktorý si preklial, vyschol.*" 
(11,21) Je to historka vskutku čudesná; veď 
sa to prihodilo v čase, kedy sa figy nerodia a z 
toho predsa nemožno viniť strom! Mňa 
samého to všetko utvrdzuje v pocite, že ani čo 
do svojej múdrosti, ani čo do cnosti nestojí 
Kristus tak vysoko ako iné historicky známe 
osobnosti. Myslím, že by som v týchto dvoch 
ohľadoch staval nad neho Budhu a Sokrata. 

Citový činiteľ 

Ako som sa už zmienil v predchádzajúcich 
odstavcoch, som toho názoru, že pravá 
príčina, prečo ľudia vyznávajú náboženstvo, 
nemá s rozumovými dôvodmi nič spoločného. 
Ľudia prijímajú náboženstvo z citových 
dôvodov. Často sa nám hovorieva, že útočiť na 
náboženstvo je niečo veľmi nesprávneho, lebo 
náboženstvo robí ľudí cnostnými. Aspoň sa mi 
to tak tvrdieva; sám som to dosiaľ 
nepozoroval. Iste poznáte paródiu na tento 
argument z knihy Samuela Butlera Erewhon 
revisited (Návrat do Erewhonu). Asi sa 
pamätáte, že sa tu stretávame s istým 
Higgsom, ktorý príde do ďalekej zeme, žije tu 
nejaký čas a potom ujde v balóne. Po 
dvadsiatich rokoch navštívi túto zem opäť a 
nachádza tu nové náboženstvo, ktorého 
vyznávači sa mu klaňajú ako „Dieťatu Slnka“ a 
rozhlasujú o ňom, že vystúpil na nebesia. 

» 

Viera a dogma 

Tento náš príspevok by mal poukázať na rozdiel medzi dogmatickými náboženstvami a 
individuálnym vnútorným svetom človeka. Tieto dve veci nepokladáme za totožné tak 
ako to býva zvyčajne chápané. Začnime našim starým známym kresťanstvom (keď sme 
už ten kresťanský štát...). Do očí bije rozpor medzi pôvodnými myšlienkami a princípmi 
jeho prvotného mysliteľa a ich uvedením do praxe veriacimi. Láska a jej formy (rovnosť, 
skromnosť, solidarita, tolerancia, úcta k prírode...) majú podľa nás bližšie k 
anarchistickým princípom (ak sa berú a vykonávajú úprimne) ako k pokryteckej 
cirkevnej hierarchii. Vďaka cirkvi sa z pôvodných ušľachtilých myšlienok stali len 
prázdne pojmy. 


Pokiaľ býva kritizovaná, 
alibisticky zneužíva citáty z biblie 
(...hoď kameň kto si bez viny...). 

Cirkev si v minulosti osvojila 
metódy mocných a pokračuje v 
nich dodnes. Najviac to bolo 
vidieť pri misijných aktivitách, 
ktoré boli spojené s násilným 
potláčaním a ničením pôvodných 
prírodných kultúr. Taktiež sa nám 
zdá za zaujímavá súvislosť 
medzi stredovekou ora et labora 
(modli sa a pracuj) propagandou 
a tou dnešnou kapitalistickou, 
ktorá hlása nekonečné možnosti 
a slobody pre bezohľadného jedinca. Keby sa 
Ježiš vrátil (ak vôbec bol) a chcel očistiť cirkev, 
musel by vyhnať celý Vatikán ako to spravil 
zhruba pred dvoma tisícročiami s kupcami v 
chráme. Fakt je, že kristianizácia spôsobila, že 
pôvodné spojenie ľudí s prírodou bolo 
nahradené ich spojením s kamennými 
sochami v kostole. Nahliadnime teraz 
smerom na východ, kde je jedným z 


najrozšírenejších náboženstiev 
hinduizmus. Jeho najznámejšie 
princípy sú princípy karmy a 
reinkarnácie. Prvý hovorí, že 
človek si svojimi činmi vytvára 
dobrú a zlú karmu a tá ho 
sprevádza v ďalších životoch. 
Druhý hovorí, že človek sa 
neustále prevteľuje po smrti do 
nového tela, pričom jeho karma ide 
s ním. Dogmatické poňatie týchto 
zákonov vedie napr. aj k tomu, že 
hinduisti odmietajú pomôcť 
chorým, pretože podľa nich je to ich 
karma a zaslúžia si ju. Jedna z 
dogiem tiež tvrdí, že milodar darovaný silnému 
človeku (napr. mníchovi...) obohatí darcu viac 
ako milodar darovaný slabému človeku (napr. 
chorému, žobrákovi...). Na týchto dvoch 
príkladoch vidíme, že nič brané dogmaticky 
nie je dobré a môže mať negatívne následky. 

Ak už spomíname dogmatickosť 
viery, musíme spomenúť aj dogmatickosť 
vedy, ktorá sa sama prehlásila za boha a 



určuje hranicu toho čo existuje a neexistuje. 
Podľa nás by sme napr. les mali v prvom rade 
vidieť ako živý komunikujúci celok plný 
vzťahov a nie ako zmes chladných čísel, 
kubíkov a logaritmov. Naši úzko 
špecializovaní vedátori, ktorí väčšinou 
ovládajú len jeden, a to svoj odbor a širšie 
súvislosti im unikajú, len pomaly potvrdzujú 
existenciu vecí, ktoré boli ešte nedávno 
považované za nezmyselné, ale tisícky rokov 
boli brané ako samozrejmosť u prírodných 
národov... „To, že rastliny medzi sebou 
komunikujú, vaši vedci zistili len teraz a my 
sme to vedeli už pred tisíc rokmi...“ (z 
prednášky Daniela Zapatiu v Banskej Bystrici 
s názvom Pôvodní obyvatelia Ameriky - krajiny 
slobody?). Pritom dnešný výskum naozaj 
zistil, že napr. stromy niečím napadnuté vyšlú 
signál (pravdepodobne formou pachu) iným 
ešte nenapadnutím stromom aby včas začali s 
tvorbou obranných látok. Samozrejme v 
pôvodnom rôznodruhovom a rôznovekom 
prirodzenom lese to funguje oveľa 
dokonalejšie ako v monokultúre. Napr. aj 
klasické farmaceutické zdravotníctvo prežíva 
krízu v liečení chorôb, pretože sa na ne díva 
len ako na časti vytrhnuté z celku a neberie do 
úvahy taktiež širšie vzájomné vzťahy. 
Odstraňuje prejavy chorôb, ale nie ich príčiny. 

Usudzujeme, že neprebádaných 
súvislostí je oveľa viac ako pripúšťajú striktní 
materialisti. Zdravá cesta k poznaniu a 
pochopeniu tohto sveta a vecí okolo nás by 
podľa nás mala spočívať v rovnováhe medzi 
vnútornou intuíciou a racionalitou. Tento 
kompromis sme si zvolili preto, lebo 
kopírovanie spôsobu života a viery pôvodných 
kmeňových národov nie je ideálne pre nás a 
túto dobu. Inšpirácia by mala byť v prírode, ale 
každý by si mal nájsť svoju vnútornú cestu a 
nebyť odkázaný na duchovného či svetského 
vodcu. 

konsenzus j. a ň. 


» 

Zisťuje, že práve sa má sláviť sviatok jeho 
nanebovstúpenia a vypočuje profesorov 
Hanka a Panka, ako si rozprávajú, že sami 
toho Higgsa nikdy nevideli a že dúfajú, že ho 
ani nikdy neuvidia; pritom sú to veľkňazi 
náboženstva „Dieťaťa Slnka“. Higgs sa preto 
veľmi rozhnevá, pristúpi k nim a povie: „Ja celý 
ten váš podvod odhalím a poviem 
erewhonským, že som to bol vtedy len ja, 
obyčajný človek Higgs, ktorý sa vzniesol v 
balóne.“ Nato mu oni odvetia: „Nič takého 
nesmiete urobiť, lebo celá morálka v našej 
zemi je úzko spätá s týmto mýtom a keď sa 
ľudia dozvedia, že ste nevystúpili na nebesia, 
všetci prepadnú mravnej skaze.“ Nakoniec 
Higgsa presvedčia a on potichučky odchádza. 

V tom je celá myšlienka: keby sme 
sa nedržali kresťanského náboženstva, 
prepadli by sme mravnej skaze! Mám dojem, 
že ľudia, ktorí sa ho držali, boli väčšinou 
mravne veľmi skazení. V dejinách sa totiž 
stretáme s pozoruhodnou skutočnosťou, že 
čím silnejšie bolo náboženstvo v určitom 
období a čím hlbšia bola viera v dogmy, tým 
viac bolo ukrutností a tým horšie pomery vládli. 
V takzvanom veku viery, keď ľudia skutočne 
prijímali kresťanské náboženstvo v celej jeho 
úplnosti, mali sme inkvizíciu s jej mučením; 
milióny nešťastníc sa upaľovali ako 
čarodejnice a v mene náboženstva sa ľudia 
najrozličnejšieho druhu vystavovali 
všemožným ukrutnostiam. 

Ak sa poobzeráte po celom svete a 
jeho dejinách, zistíte, že sa organizované 
cirkvi vždy a všade stavali proti 
sebamenšiemu pokroku ľudského cítenia, 
proti akémukoľvek zlepšeniu trestného 


zákona, proti hoc aj nesmelému krôčiku 
smerujúcemu k obmedzeniu vojen, proti 
sebamiernejšiemu úsiliu o lepšie 
zaobchádzanie s farebnými rasami alebo o 
uvoľnenie okov otroctva, proti každému 
mravnému pokroku, k akému kedy na svete 
došlo. Prehlasujem s plným vedomím, že 
kresťanské náboženstvo tak, ako je vcirkviach 
organizované, vždy bolo a dosiaľ ostáva 
úhlavným nepriateľom mravného pokroku vo 
svete. 

Základ náboženstva je strach 

Myslím si, že náboženstvo sa zakladá v 
prvom rade a hlavne na strachu. Čiastočne je 
to strach z neznáma a čiastočne, ako som už 
povedal, túžba získať pocit, že máte niekoho 
ako staršieho brata, ktorý sa vás zastane pri 
všetkých vašich starostiach a sporoch. Celá 
vec vyviera zo strachu - zo strachu pred 
tajuplným, zo strachu z porážky, zo strachu 
pred smrťou. Strach plodí ukrutnosť a 
nečudujme sa potom, ak ukrutnosť a 
náboženstvo kráčajú spolu ruka v ruke. Je to 
tak preto, lebo v podstate pramenia zo strachu 
obidve. Na tomto svete máme teraz možnosť 
začať tak trochu chápať veci okolo nás, ba 
dokážeme ich aj trochu ovládať pomocou 
vedy, ktorá si krok za krokom kliesni cestu 
napriek všetkému odporu kresťanského 
náboženstva, napriek odporu cirkví a proti 
všetkým prikázaniam dávnych časov. Veda 
nám môže pomôcť vymaniť sa z odporného 
strachu, v ktorom žilo ľudstvo toľké generácie! 
Veda nás môže naučiť - a verím, že k nám o 
tom môžu hovoriť aj naše srdcia, aby sme sa 
už neobzerali po neskutočných oporách, aby 


sme už prestali hľadať vysnívaných spojencov 
v oblakoch, ale aby sme použili vlastné sily na 
premenu tohto sveta na miesto, kde sa dá 
slušne žiť, namiesto toho, čo z neho za všetky 
storočia urobili cirkvi. 

Čo teda robiť 

Chceme stáť na vlastných nohách a pozerať 
sa na svet poctivo a priamo - na jeho dobré aj 
zlé stránky, na jeho krásu aj na to, čo je 
škaredé; chceme vidieť svet taký, aký je a 
nebáť sa ho. Chceme dobývať svet rozumom 
miesto toho, aby sme sa otrocký podrobovali 
strachu, ktorý niekedy vyvoláva. Koncepcia 
boha je predstava, odvodená zo starovekého 
orientálneho despotizmu. Je to predstava 
naprosto nedôstojná slobodného človeka. 
Nepripadá vám pokorujúce a ľudských bytostí 
nedôstojné, keď vidíte, ako sa ľudia v 
kostoloch ponižujú, ako si vyčítajú, že sú 
biedni hriešnici, a všetko, čo k tomu patrí? Mali 
by sme sa vzpriamiť a otvorene pozrieť svetu 
do tváre. Musíme sa snažiť urobiť zo sveta to 
najlepšie, čoho sme schopní a ak to nebude 
také dobré, ako by sme si priali, bude to predsa 
lepšie ako to, čo z neho za dlhé veky urobili tí 
druhí. Dobrý svet vyžaduje znalosti, láskavosť 
a odvahu; netreba ľútostivo vzdychať za 
minulosťou, ani neslobodno sputnávať 
slobodné myslenie názormi, ktoré pred 
dávnymi vekmi vyslovili nevedomí ľudia. 
Dobrý svet si žiada smelý pohľad a 
slobodného ducha. Potrebuje nádeje do 
budúcnosti, a nie neustále pripomínanie 
minulosti, ktorá je mŕtva a ktorú, ako pevne 
veríme, ďaleko prekoná budúcnosť, ktorú 
dokáže vytvoriť ľudský duch. 

Na rovinu 


[O 


Ani cirkev, ani náboženstvo 


Tento článok je jednoducho napísaný podráždeným človekom. Jeho cieľom nie je žiadna 
seriózna analýza problému. Nebude použitá formálna štruktúra, slovník je neupravený. 
Cieľ je pozrieť sa kriticky na problematiku vplyvu náboženstva z trochu iného uhla, aký 
nám ponúkajú mediálne analýzy, individuálne ohlasy, či rôzne občianske iniciatívy, 
všetci svorne zväčša bazírujúc na slove tolerancia. Kritizujú vplyv cirkvi na svetské veci, 
či obrovské výdavky na návštevu pápeža, ktoré si presadil klérus. Článok je jednoducho 
napísaný podráždeným človekom.Tak ako nemôže existovať kapitalizmus bez 
vykorisťovania, nemôže existovať ani cirkev bez náboženstva. 


Argumentov voči existencii a činnosti cirkvi, či 
už historických alebo súčasných je neúrekom, 
sú všeobecne známe a rozšírené. Nebudem 
sa im teda venovať ani okrajovo. 

Pozrime sa na druhú rovinu 
pohľadu. Ťažko si predstaviť, že odopieranie 
niekoho viery by malo byť tým pravým krokom 
k rovnostárskej a slobodnej spoločnosti. Keby 
náboženstvo v akomkoľvek prijateľnom 
zmysle, kde naozaj ešte ide o náboženstvo 
nebolo priamou prekážkou takýchto 
medziľudských vzťahov. Môžeme sa hádať o 
slovíčka, čo je to náboženstvo, čo je to 
ateizmus. S náboženstvom sa zväčša ale 
neodškriepiteľné spája viera, práve ona je 
prvkom, ktorý oddeľuje náboženstvo od 
filozofie. Nevidím nič pozitívne na slepej viere, 
kde vsugerovaná fikcia je základom 
akéhokoľvek ďalšieho uvažovania a 
vytvárania asociácií. Že viera nemusí byť vždy 
slepá, ale môže sa riadiť aj rozumom či 
skúsenosťami? Potom už ale nie je vierou, 
pokiaľ ju môže jednoduché poznanie reality 
zlomiť. Viera v Boha? Boh ako nadprirodzený 
objekt všemocný, vševidiaci? Neexistovala by 
žiadna odlišnosť napríklad od UFA, a tým by 
viera v Boha nemala ani žiadne "škodlivé" 
účinky voči ktorým by sa bolo potrebné 
ohradiť, keby viera v Boha na rozdiel od viery v 
UFO nepredstavovala svetonázor, formujúci 
morálne ale i politické presvedčenie človeka. A 
formovať politiku od mimozemšťanov už 
problém je. Boh ako morálny kódex, súhrn 


noriem a zásad, akési echo svedomia a 
prežitkov? V poriadku, ale po odbúraní viery a 
predstavy nadprirodzenej autority už nevidím 
žiadnu spojitosť s náboženstvom. Azda až na 
problém autority, ale kto potrebu prirodzenej a 
najmä ísúkromnej! autority cíti, nikto nemá 
právo mu v tejto potrebe brániť. 

Nedá mi ale ešte sa nevyjadriť ku 
kresťanstvu a najmä mnohým rádobykritikom, 
ktorí tvrdia, že je v poriadku byť kresťanom v 
zmysle ctenia si Ježišových prikázaní či 
dodržovaní Biblie za predpokladu, že človek 
takto nachádza kresťanstvo v sebe a nie je 
manipulovaný tou hroznou a "totalitnou" 
cirkvou. Ak aj ponecháme stranou 
autentickosť a originálnosť Biblie od pôvodnej 
verzie, ťažko pochopiť, čo tak ľudské a 
tolerantné možno nájsť napríklad v 
posledných troch knihách Mojžišových, 
(Leviticus, Numeri a Deuteronomium), kde je 
viac-menej formulovaný nielen morálny, ale i 
štátotvorný kódex správneho veriaceho, čo 
výrazne prekračuje sféru osobného. No a 
konkrétne prípady, uvedené na inom mieste 
prezentujú sexizmus, xenofóbiu a 
hierarchickosť v spoločnosti najvyššieho zrna. 
Argument obmedzujúci kresťanstvo na Nový 
zákon mi príde rovnako chabý, už samotné 
Ježišovo učenie je založené na slepej viere vo 
všemocnú, údajne milosrdnú (asi ale nie až 
tak príliš, čo dokazuje počnúc Potopou, 
končiac obrazom Posledného súdu) bytosť, 
ktorej musíme byť plne oddaní, hoci s jediným, 


už nie tak celkom nesebeckým cieľom 
vlastného prospechu, dostať sa po smrti do 
vytúženého a najmä večného raja. Celý 
zbožný život sa tak stáva vlastne iba kšeftom, 
krátka pozemská predohra je obetovaná za 
večnú slasť. V poriadku celkom nie je ani 
prísne a dôsledné obmedzovanie sexuálneho 
života, ba dokonca sexuálnej povahy človeka, 
počnúc jeho túžbami, končiac samotným 
aktom. Aj tu ale dochádza k rozdielu medzi 
možnosťami muža a ženy, sú vytvorené 
hranice, kam smie zájsť "pohlavie numero 
uno" a kam "dcéry Adamovho rebra". Nebude 
asi náhodou, že ako symbol odsúdenia 
smilstva je v 17. kapitole Zjavenia sv. Jána 
použitá žena, smilní muži až tak zavrhnutia 
hodní nie sú. No a korene antisemitizmu (aj 
napriek nepresnému pojmu, povedzme teda 
nenávisti k židom) sa nachádzajú taktiež v 
Novom zákone. 

No a napríklad taký detail ako 
navštevovanie kostola. Stačí si uvedomiť, 
akým spôsobom a najmä z koho financií a 
práce kostoly vznikali (a vznikajú). Uznávam 
ich estetickú a kultúrnu hodnotu, preto 
neberiem názor "Podpáľme katedrálu!". Ale 
isto existuje lepšie využitie takého obrovského 
priestoru ako občasné stretnutie a komédia 
pod patronátom tak nenávideného 
predstaviteľa tak nenávidenej cirkvi. 

Môžeme si povedať, že je dôležité 
pripomenúť, že všetky náboženstvá 
predstavujú rovnakú skupinu problémov a nie 
je možné útočiť iba na kresťanstvo. Lenže 
kresťanstvo je tu, je okolo nás a je chápané až 
zarážajúco tolerantne. A najmä náboženstvo 
nikdy nie je, a ani nebolo iba o cirkvi. Cirkev ani 
zďaleka nie je izolovaná od "bežných" ľudí a 
hranie sa na dobrých a zlých je iba zastieranie 
toho, že existuje neuveriteľne dogmatický, 
hierarchický a spoľahlivý systém, na ktorý 
následne doplácame aj my, "ateisti". 

- md - 



Vrana k vrane sadá 


História nám dáva množstvo 
príležitostí vidieť vzťah cirkvi k 
emancipačným snahám ľudstva. 
Pravidlom bolo, že táto inštitúcia stála 
vždy na strane síl stavajúcim sa proti 
týmto prirodzeným pohybom. 
Nemusíme tu spomínať obdobie 
temného stredoveku, keď bola viera v 
jej učenie najpevnejšia a jej mocenské 
postavenie najvplyvnejšie. Veľmi 
názornou ilustráciou sú postoje 
katolíckej reprezentácie počas doby 
nie tak dávnej, doby, keď masy 
neprivilegovaných zvádzali v Európe 
svoj zápas o dôstojnejší život, zápas, v 
ktorom začali dosahovať nemalé 
úspechy. Tu si cirkev za svojho 
spojenca, s ktorého pomocou by si 
aspoň z časti udržala vpiv, vybrala 
režim n ajre akč nej ší. Príbeh 
Španielskej občianskej vojny, ale aj 
Slovenského štátu sú však tiež 
známe... 


-pt- 

Totálna kontrola 


V budúcnosti, ktorú pre nás chystajú mocní tohto systému, bude pre bezpečnosť elít a 
kapitálu nevyhnutná absolútna kontrola občanov. Pri súčasnej úrovni a tempe vývoja 
informačných technológií je čas, keď bude nejaký "Veľký Brat" sledovať každý náš 
krok, otázkou nepríjemne blízkej budúcnosti. 


Jedným zo stavebných dielcov tejto hrozby je 
aj nová koncepcia cestovných pasov 
Európskej Únie, tzv. europasov, ktoré budú 
postupne zavádzané v jej členských štátoch. U 
nás sa začnú vydávať po 1 .máji 2004 a podľa 
tlačových správ Ministerstva vnútra SR 
zostanú staré cestovné pasy platné aj po 
tomto termíne. 

Čo nového nám europasy prinesú? 
Okrem zdokonalených ochranných prvkov 
proti falšovaniu bude novinkou tzv. dátová 
stránka, ktorá je tŕňom v oku mnohých 
slobodomyseľných ľudí. V jej elektronickom 
prúžku je totiž možné uložiť množstvo 
informácií; oficiálne sú to zatiaľ "len" 
biometrické informácie ako napr. podoba 
tváre, odtlačky prstov či mapa očnej sietnice 
(tiež jedinečná pre každého človeka na Zemi). 
Doteraz mali túto výsadu - mať o sebe niekde v 


centrálnej databáze informácie podobného 
druhu - len trestané osoby, od l.mája bol na 
túto úroveň ponížený každý, kto bude chcieť 
vycestovať mimo krajín Schengenskej 
dohody. (A nie len mimo - už niekoľkokrát sme 
mohli byť svedkami, ako bol Schengen zo dňa 
na deň zrušený. Stačilo, aby sa v niektorej z 
krajín stretli elity na jednom zo svojich 
megalomanských zasadaní...) 

Avšak každý, kto aspoň trocha 
sleduje vízie predstaviteľov moci vie, že toto je 
len predstupeň ku snu novodobých vladárov - 
jedinému "identiktu" (či už to bude čip, karta 
alebo napr. mobilný telefón), v ktorom bude 
uložené všetko pre život, od zdravotnej karty 
cez elektronické kľúče až po bankový účet. 
Potom už nebude nič ľahšie, ako cez operácie 
Vykonávané týmto zariadením sledovať každý 
počin majiteľa, každú oblasť jeho života. No a 

A-KONTRA 4 / 2003 - A4, 44 strán, 20 Kč / 25 Sk 

Toto číslo je venované kritickému pohľadu na minulosť a súčasnosť anarchistických odborov. 
Autori si kladú otázku, či nie sú odbory, aj keď spojené s anarchistickým hnutím a 
anarchistickými myšlienkami, druhom organizácie, ktorá je príliš spätá so stávajúcim systémom, 
než aby mohla byť účinným nástrojom pre boj za lepší život. Nájdeme niekoľko článkov 
zaoberajúcich sa touto otázkou, každý z iného pohľadu (rozhovory s členmi FSA/ MAP a ORA- 
Solidarita, preklady Anarchosyndikalizmus - uzavretá kapitola... alebo nie?, Kritická analýza 
syndikalizmu, či pôvodný článok Smrť českých odborov. Z ďalších článkov spomeňme správu o 
krachu jednaní WTO v mexickom Cancúne, či analýza sociálnych reforiem na Slovensku. Zo 
zahraničia spomeňme reporty z Bolívie, Libérie, Iránu či Brazílie, z domova potom prvú časť 
článku Anarchisti vs.vrahovia pojednávajúcu o histórii rasových vrážd a následnej účasti 
anarchistov v procesoch s neonacistami, písaný Jakubom Polákom, reporty z akcií, 
prednáškok. T eóňa sa zaoberá okrem iného bezpečnosťou či výchovou, k tomu recenzie a 
mnoho mnoho iného. Za zmienku stojí tiež analýza mapujúca vývoj a súčasnosť fenoménu 
hacktivizmu, ktorý v budúcnosti bude určite čoraz dôležitejší v našom boji. Celkovo ide o jedno z 
najlepších, ak nie najlepšie číslo tohto časopisu s nevídaným množstvom prispievateľov vo 
výbornej grafike. 

PŔÍMÁ CESTA 5 (október 2003) - A4, 36 strán, 25 Kč / 30 Sk 

Najnovšie číslo tohoto časopisu sa zameriava na tému mnohým zrejme nie celkom zreteľnú, a 
síce na pôsobenie patrarchátu na muža. Články patriace k hlavnej téme sa zaoberajú okrem 
iného otcovskou rolou, výchovou chlapcov a dievčat, mýtom "moderného muža", či príčinami 
vzniku mužských štúdií. Ďalej tu nájdeme pokračovanie článkov Materstvo vo fašistickom 
Taliansku a Nešťastné manželstvo marxizmu s feminizmom, analýzu situácie v militarizovanom 
Izraeli z pohľadu genderu, články zaoberajúce sa antikoncepciou i pôrodom, pre nás asi 
dvojnásobne aktuálnu stať o postavení rómskej ženy v rodine. Články z histórie nás zavedú k 
dejinám národničiek a predstavia portrét držiteľky Nobelovej ceny, Tôni Morrison. Okrem toho 
tradične recenzie na knihy, časopisy, výstavy a mnoho iného. 

NOVÁ NÁLEPKA ČSAF - zadarmo, aj v anglickej verzii (viďzobrazenie vedľa) 


keď sa stane človek nepohodlným, stlačením 
niekoľkých tlačidiel ho bude možné 
jednoducho "vymazať zo života" 
deaktivovaním jeho identiktu. V situácii, keď 
bude každá ľudská potreba realizovaná 
takýmto spôsobom, bude dotyčný prakticky 
mŕtvy. Navyše je v prípade potreby neveľmi 
náročné podobné elektronické obvody 
lokalizovať kdekoľvek na planéte (pokiaľ by sa 
človek neskrýval niekoľko metrov pod 
povrchom zeme). Toto všetko je technicky 
možné už dnes a ako ľahko podobné 
"reformy" prechádzajú, keď sa robia postupne 
a zdanlivo nesúvisejúco, vidno aj na prakticky 
nulových ohlasoch verejnosti a médií na 
zavedenie europasov. Kto si myslí, že by si 
mohol tento luxus oddialiť aspoň o desať 
rokov, ak by si stihol predĺžiť platnosť starého 
pasu ešte pred 1. májom, bude asi sklamaný. 
Čo Ministerstvo vnútra vo svojich správach 
pre tlačové správy uviesť zabudlo je, že 
platnosť starých pasov, nezáležiac na tom, 
kedy boli zaregistrované, končí v roku 2006. 
Preto nám asi neostáva nič iné, ako sa plne 
odovzdať do rúk Schengenskému 
informačnému systému (SIS), alebo začať 
rozmýšľať, čo by mohlo toto šialenstvo 
zastaviť kým sa to ešte dá. 

-iur- 

boj proti homofóbii 

nad vlastným životom 



IOVENSKA ANARCHISTICKÁ FEDERÁCIA 


slovensko@csaf.cz 

trencin@csaf.cz 


viac na infoportále 


bratislava@csaf.cz 
bbystrica@csaf.cz 

www.csaf.cz 


trnava@csaf.cz 

kosice@csaf.cz 


ČESKOSLOVENSKA ANARCHISTICKÁ FEDERÁCIA 

V roku 2002 sa ČSAF stala členskou sekciou Internacionály anarchistických federácií (IAF- IFA). Anarchistické federácie v nej združené 
tvoria aktívne zložky anarchistického hnutia vo Francúzsku, Taliansku, Španielsku, Portugalsku, Nemecku, Dánsku, Argentíne a inde. 


> www.csaf.cz > slovensko@csaf.cz (T) 

> bratislava@csaf.cz > trnava@csaf.cz > trencin@csaf.cz > bbystrica@csaf.cz > kosice@csaf.cz 850 07 Bratislava 57 

















